עדן בן זקן לא מצליחה לפקוח את העיניים - רק נראה נוצץ - וואלה! סלבס
תתעוררי על החיים שלך: עדן בן זקן לא מצליחה לפקוח את העיניים!
זה רק נראה נוצץ, כי הכוכבים הם כמו כולנו - גם אם הם יודעים להשתמש בפילטר מחמיא. הפעם, בן אל תבורי נדהם, דנה פרידר משתזפת, מאור שוויצר מפגין אהבה ורק מאלומה לא באמת יודע לצלם. וואלה! סלבס עממית
אמיר צומר יום שבת, 30 במרץ 2019, 00:01
רק נראה נוצץ 30/3/19 (צילום: אינסטגרם, צילום מסך)
שמישהו ישיג לזמרת עדן בן זקן פיג'מה. שמישהו יביא לעדן כוס קפה, או יעטוף אותה בשמיכת פוך, כי לא משנה כמה מאופרת, מסודרת וזוהרת היא, המסלסלת לא מסוגלת להישאר ערה גם כשהיא צריכה לדגמן פוזות למצלמה. מה, אין_לך_אף_אחד שיעיר אותך?
עוד יום בחייו של בן אל תבורי, עוד תמונה נטולת חולצה של הזמיר ג'וניור. מדהים? #מפעים? שוקינג? מרעיש? מוזר? מיוחד באיזושהי צורה? לא ולא ולא, כך שלא ברור למה המבט הספק מופתע, ספק מבולבל, על פניו של אביו השרירי של תו פרינס.
מאור שוויצר (אינסטגרם)
הוא אולי נראה רציני מול המצלמה, הוא אולי עובר קריר במפגש עם הפפראצי ובאירועים נוצצים, שומר על ארשת פנים חמורת סבר, אבל גם לשחקן מאור שוויצר יש רגשות רכים כמו שמיכת פוך או צעיף נוצות. הנה, כשהוא פוגש את הביץ' החביבה עליו, ברור שהיא זוכה ל#חום_ואהבה, כשהוא נושא אותה כאילו הייתה ניב, רק בשביל לקבל חיבוק.
מה יעשה מי ששבע מהטפטופים ומסופות הברקים והרעמים שפקדו את האזור בחודשים אחרונים, אבל עדיין שמר על הביקיני באדי שלו? ממש כמו דנה פרידר, מתעופף הרחק מכאן, למקומות אקזוטיים שבהם ה#שמש_מלטפת והקוקוס נקטף טרי מן העץ... אבל כל מה שראיתם הוא המחשוף שלה, נכון?
אין ספק שחייה של אישה בעולמנו המודרני עמוסים לעייפה. אין זמן לנוח, בין העבודה למשפחה, בין בירוקרטיה לאמבטיה - כך שבנות המין המטופח יכולות לקחת שיעורים מירדן הראל, שלא טורחת לעצור ל#קפה_ועוגה, אלא אם היא יכולה להעסיק את עצמה בפעילות נוספת כמו מריחת לק. ורוד, שיתאים לחלונות של המקום, כמובן.
להלן, שיעור איפור באדיבות דיווה כמו מריה קארי: מרחי מייק אפ בנדיבות, עטרי את העין בצללית, והדגישי את עצמות הלחיים... תוך כדי שאת מתכופפת כדי שיראו בעיקר כיצד את מפדרת את המחשוף, כן? #מימי_סטייל
בפינת הביזאר: לפחות 1,425,883 תמונות סלפי שלך מתרוצצות ברחבי הרשת, סיניור מאלומה - ועדיין לא למד לכוון את העדשה בצורה שבה הצל שלו לא יכתים את התיעוד. #נו_קומפרנדה